**Obrazloženje**

***-****razloga i ciljeva donošenja Odluke o javnim priznanjima Općine Starigrad*

Statutom se uređuje samoupravni djelokrug općine, grada, odnosno županije, njena obilježja, **javna priznanja**, ustrojstvo, ovlasti i način rada tijela, način obavljanja poslova, oblici konzultiranja građana, provođenje referenduma u pitanjima iz djelokruga, mjesna samouprava, ustrojstvo i rad javnih službi, oblici suradnje jedinica lokalne, odnosno područne (regionalne) samouprave te druga pitanja od važnosti za ostvarivanje prava i obveza.

Trenutno je na snazi Statut Općine Starigrad („Službeni glasnik Zadarske županije“ broj 04/13, 7/13 i 11/13) a člancima 8., 9. i 10. utvrđena su pitanja vezan za javna priznanja.

Javna priznanja Općine Starigrad te uvjeti dodjeli uređeni su Odlukom o javnim priznanjima Općine Starigrad koja je donesena 4. travnja 1995. godine.

S obzirom da je 13. 12. 2017. stupi na snagu Zakon o izmjenama i dopunama Zakona o lokalnoj i područnoj (regionalnoj) samoupravi u tom smislu potrebno uskladiti opće akte Općine Starigrad s zakonskim izmjenama.

Kako je Statutom Općine Starigrad u poglavlju III. Javna priznanja, propisana dodjela javnih priznanja a isti je u postupku usklađenja sa zakonskim izmjenama istovremeno će se provesti postupka usklađenja sa zakonom i Odluke o javnim priznanjima Općine Starigrad.

Člankom 33. Zakona propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama toga Zakona u roku od 60 dana od dana stupanja na snagu ovoga Zakona. Ovaj rok istječe 11.2.2018.

S obzirom da rok za usklađenje sa zakonskim izmjenama istječe 11. veljače 2018. godine a postoji obveza donošenja još nekih akata do kraja siječnja 2018., savjetovanje će se provesti u razdoblju kraćem od 30 dana.